ai4bharat/Pralekha huggingface dataset:
شمال مشرقی ریاستوں کی ترقی کی وزارت
مرکزی وزیر ڈاکٹر جتندر سنگھ نے کہا کہ شمال مشرقی خطے میں خواتین صنعت کاروں کی مستحکم روایت رہی ہے
بانس صنعت میں خواتین صنعت کاروں کی حوصلہ افزائی کے لئے فکی-ایف ایل او کی اپیل
شمال مشرقی خطے کی ترقی کے مرکزی وزیر مملکت ، وزیر اعظم کے دفتر، عملے، عوامی شکایات، پنشن، ایٹمی توانائی ، خلائی محکمے کے وزیر مملکت ڈاکٹر جتندر سنگھ نے آج کہا کہ نیا شمال مشرقی خطہ نئے ہندوستان میں اولین کردار نبھانے کو تیار ہے۔
فیڈریشن آف انڈین چیمبر آف کامرس اینڈ انڈسٹری -ایف ایل او کے ذریعے آن لائن منعقدہ 37ویں سالانہ اجلاس میں ’’مستقل روزگار:ایک نئے ہندوستان کےلئے خواتین میں سرمایہ کاری‘‘کے موضوع پر خطاب کرتے ہوئے ڈاکٹر جتندر سنگھ نے کہا کہ شمال مشرق میں خواتین صنعت کاری کی ایک مستحکم روایت رہی ہے اور جہاں تک خواتین سیلف ہیلپ گروپ کا تعلق ہے، انہوں نے ہمیشہ ایک قیادت فراہم کی ہے۔ڈاکٹر جتندر سنگھ نے یاد کرتے ہوئے کہا کہ ہندوستان کی آزادی کے کچھ سال بعد ہی 1950ء کی دہائی میں، وہ وقت آگیا تھا، جب آسام ریاست میں اپنی پہلی خواتین کابینہ قائم کی تھی، جس میں حقیقت میں دیگر ریاستوں کی تعمیل کے لئے راستہ ہموار کیا۔آج ، مختلف شمال مشرقی ریاستوں میں ’ناگا مدر ایسوسی ایشن‘،جیسے کئی متحرک خواتین گروپ ہیں،جو روزگار کے ساتھ ساتھ اقتصادی استحکام کےلئے تعاون دے رہے ہیں۔
ڈاکٹر جتندر سنگھ نے کہا کہ شمال مشرقی خطہ، روایتی طورسے بے حد آزاد خاتون سماج اور خاتون لوک روایت کے لئے جانا جاتا ہے، جو نہ صرف صنعت کار ہیں، بلکہ ان کے نظریے میں بھی جدیدت اور دور اندیشی شامل ہیں۔انہوں نے کہا کہ یہ علاقہ بُنائی، بِنائی اور دستکاری کے لئے ایک گھر جیسا ہے اور اس کی سب سے خصوصی مثال کووڈ وبا کی شروعاتی ہفتوں کے دوران سامنے آئی تھی، جب شمال مشرقی خطے کو چھوڑ کر ملک کے تمام حصوں سے فیس ماسک کی کافی مانگ ہورہی تھی، توصرف آسام کی خواتین سیلف ہیلپ گروپوں نے آسانی سے نہ صرف وافر تعداد اور مقدار میں ماسک بنائے، بلکہ پہنی جانے والی پوشاک کے ساتھ ملان کرنے کےلئے مختلف اور تصوراتی ڈیزائنوں میں آسانی سے دستیاب فیس ماسک بھی تیار کیے جاسکے۔
ڈاکٹر جتندر نے کہا کہ مودی حکومت شمال مشرق میں صنعت کاری کی خصوصی حوصلہ افزائی کررہی ہے اور بانس کے کاروبار نیز تجارت کے شعبے میں ایک بڑا قدم اٹھانے کی مانگ کی گئی ہے۔ انہوں نے فکی –ایف ایل او جیسے خواتین اداروں کو آگے آنے اور بانس صنعت میں خاتون کاروں کو بڑھادینے میں تعاون کرنے کی اپیل کی۔ انہوں نے کہا کہ وزیر اعظم نریندر مودی کی نجی مداخلت کے ساتھ 100 سال پرانے انڈین فاریسٹ ایکٹ میں ترمیم کی گئی ہے، تاکہ گھریلو سطح پر حاصل ہونے والے بانس کو اس سے آزاد کیا جاسکے اور گھریلو بانس مصنوعات کو فروغ دینے کےلئے بانس کی مصنوعات پردرآمدمحصول میں اضافہ کیا گیا ہے۔
ڈاکٹر جتندر سنگھ نے بتایا کہ وزیر اعظم مودی نے شمال مشرق کو ہندوستان کا نیا انجن کہہ کر مخاطب کیا ہے۔ انہوں نے کہا کہ کووڈ کے بعد کے دور میں ، شمال مشرق کی انوکھی وسائل صلاحیت ملک کی معیشت میں اہم کردار نبھا سکتی ہے۔ انہوں نے اعتماد ظاہر کرتے ہوئے کہا کہ آج شمال مشرق، ہندوستان کے بقیہ حصوں کےلئے ایک رول ماڈل طورپر ابھرا ہے اور شمال مشرق کی خواتین ملک کے باقی حصوں کی خواتین کے لئے رول ماڈل کا کردار نبھا رہی ہیں۔
وزیراعظم کا دفتر
وزیر اعظم نے ایمرجنسی کے خلاف مزاحمت کرنے والوں کو یاد کیا
آئیے ہم ہندوستان کی جمہوری روح کو تقویت دینے کے لئے ہر ممکن کوشش کرنے کا عہد کریں ، اور آئین ہند میں درج سنہرے اقدار پر عمل پیرا ہوں: وزیر اعظم
نئی دہلی ،25 جون : وزیر اعظم ، جناب نریندر مودی نے ان تمام سرکردہ شخصیات کو یاد کیا جنہوں نے ایمرجنسی کے دوران مزاحمت کی اور ہندوستانی جمہوریت کا تحفظ کیا۔
وزیر اعظم نے ایمرجنسی کی برسی کے موقع پر سلسلہ وار ٹویٹس کیے۔وزیراعظم نے کہا:
"#ڈارک ڈیز آف ایمرجنسی- ایمرجنسی کے تاریک دنوں کو کبھی فراموش نہیں کیا جاسکتا۔ 1975 سے 1977 کے عرصہ میں اداروں کی منظم تباہی دیکھنے میں آئی۔
آئیے ہم ہندوستان کی جمہوریت کی روح کو تقویت دینے کے لئے ہر ممکن کوشش کرنے کا عہد کریں ، اور آئین ہند میں درج سنہرے اقدار پر عمل پیرا ہوں۔
اسی طرح کانگریس نے ہمارے جمہوری اقدار کو پامال کیا۔ ہمیں وہ ساری عظیم ترین شخصیات یاد ہیں جنہوں نے ایمرجنسی کے دوران مزاحمت کی اور ہندوستانی جمہوریت کا تحفظ کیا۔ #DarkDaysOfEmergency "
https://instagram.com/p/CQhm34OnI3F/?utm_medium=copy_link
وزیراعظم کا دفتر
وزیر اعظم نے 15 سے 18 سال تک کی عمر کے 50 فیصد سے زیادہ نوجوانوں کو ویکسین کی پہلی خوراک دئے جانے کی تعریف کی
وزیر اعظم جناب نریندر مودی نے 15 سے 18 سال تک کی عمر کے 50 فیصد سے زیادہ نوجوانوں کو ویکسین کی پہلی خوراک دئے جانے کی تعریف کی ہے۔
مرکزی وزیر صحت ڈاکٹر منسکھ مانڈویہ کے ایک ٹویٹ کے جواب میں ،وزیر اعظم نے کہا ‘‘نو عمر اورنوجوان ہندوستان راستہ دکھارہا ہے۔
یہ ہمت افزاں خبر ہے ہمیں اس رفتار کو جاری رکھنا چاہئے ۔
ٹیکہ کاری کرنا اور کووڈ-19 سے متعلق اصول و ضوابط پر عمل پیرا ہونا بہت اہمیت کا حامل ہے۔ہم اس عالمی وبا کا مل کر مقابلہ کریں گے۔’’
وزیراعظم کا دفتر
وزیراعظم 24 اگست کو ہریانہ اور پنجاب کا دورہ کریں گے
وزیراعظم، فریدآباد میں امرتا اسپتال کا افتتاح کریں گے
نئے تعمیر شدہ اس اسپتال کی وجہ سے قومی راجدھانی خطہ میں جدید ترین طبی بنیادی ڈھانچہ کو تقویت بہم فراہم ہوگی
وزیراعظم، صاحبزادہ اجیت سنگھ نگر ضلع  کے مقام پر‘ہومی بھابھا کینسر اسپتال اور ریسرچ سینٹر’ کو قوم کے نام وقف کریں گے
اس اسپتال کی بدولت پنجاب اور پڑوسی ریاستوں اور مرکز کے زیر انتظام علاقوں کے باشندوں کو عالمی معیار کے کینسر کی دیکھ بھال اور علاج کی سہولت فراہم ہوگی
وزیراعظم جناب نریندر مودی 24 اگست 2022 کو ہریانہ اور پنجاب کا دورہ کریں گے۔ اس دن وزیراعظم، صحت سے متعلق دو اہم پہل قدمیوں کا افتتاح کریں گے اور انہیں قوم کے نام وقف کریں گے۔ دن میں گیارہ بجے کے قریب، وزیراعظم، ہریانہ میں فرید آباد کے مقام پر امرتا اسپتال کا افتتاح کریں گے۔ اس کے بعد وزیراعظم موہالی جائیں گے اور سہ پہر دو بج کر پندرہ منٹ کے قریب صاحبزادہ اجیت سنگھ نگر ضلع  میں نیو چنڈی گڑھ میں ‘مُلّن پور’ کے مقام پر ‘‘ہومی بھا بھا کینسر اسپتال اور تحقیقی مرکز’’ کو قوم کے نام وقف کریں گے۔
وزیراعظم ہریانہ میں
وزیراعظم فرید آباد میں امرتا اسپتال کا افتتاح کریں گے، جس کے سبب قومی راجدھانی خطے  میں جدید ترین طبی بنیادی ڈھانچہ کی دستیابی کو فروغ حاصل ہوگا۔ ماتا امرتا نندا مائی کے زیر اہتمام یہ سُپر اسپیشلٹی اسپتال، 2600 بستروں سے آراستہ ہوگا۔ اس اسپتال سے، جو تقریبا 6000 کروڑ روپے کی لاگت سے تعمیر کیا گیا ہے، فرید آباد اور پورے این سی آر خطے کے لوگوں کو حفظان صحت کی جدید ترین سہولتیں دستیاب ہوں گی۔
وزیراعظم پنجاب میں
پنجاب اور پڑوسی ریاستوں اور مرکز کے زیر انتظام علاقوں کے باشندوں کو کینسر کے عالمی معیار کا علاج معالجہ فراہم کرانے کی کوشش کے طور پر، وزیراعظم جناب نریندر مودی، صاحبزادہ اجیت سنگھ نگر ضلع  میں نیو چنڈی گڑھ میں ‘مُلن پور’ کے مقام پر ‘ہومی بھا بھا کینسر اسپتال اور تحقیقی مرکز’ کو قوم کے نام وقف کریں گے۔ اس اسپتال کو ٹاٹا میموریل سینٹر نے 660 کروڑ روپے سے زیادہ کی لاگت سے تعمیر کیا ہے اور یہ حکومت ہند کے ایٹمی توانائی کے محکمے کے تحت ایک امداد یافتہ ادارہ ہے۔
یہ کینسر اسپتال 300 بستروں سے آراستہ ہے اور یہ سبھی قسم کے کینسر کا علاج کرنے کی غرض سے جدید ترین سہولتوں سے لیس ہے۔ یہ اسپتال ، خطے میں کینسر کے علاج معالجہ کے ایک مرکز کے طور پر کام کرے گا، جبکہ سنگرور کے مقام پر 100 بستروں والا اسپتال اس کے معاون ذیلی اسپتال کے طور پر کام کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9391
(
وزیراعظم کا دفتر
وزیر اعظم نے فتح پور، اترپردیش میں پیش آئے ایک سڑک حادثے میں ہوئے جانی اتلاف پر رنج و غم کا اظہار کیا
متاثرین کے لیے پی ایم این آر ایف سے مالی امداد کا اعلان کیا
وزیر اعظم جناب نریندر مودی نے اترپردیش کے فتح پور ضلع میں پیش آئے ایک سڑک حادثے میں ہوئے جانی اتلاف پر گہرے رنج و غم کا اظہار کیا ہے۔ جناب مودی نے متاثرین کے لیے وزیر اعظم کے قومی راحت فنڈ  سے مالی امداد کا اعلان کیا ہے۔
وزیر اعظم کے دفتر نے ٹوئیٹ کیا؛
’’اترپردیش کے فتح پور میں رونما ہوا سڑک حادثہ ازحد افسوسناک ہے۔ اس حادثے میں جنہوں نے اپنے اعزاء کو کھویا ہے، ان کے تئیں میں گہری ہمدردی کا اظہار کرتا ہوں۔ اس کے ساتھ ہی میں مجروحین کے جلد از جلد شفایاب ہونے کی تمنا کرتا ہوں۔ ریاستی حکومت کے زیر نگرانی مقامی انتظامیہ متاثرین کو مکمل مدد فراہم کرنے میں مصروف ہے: وزیر اعظم مودی‘‘
’’وزیر اعظم @narendramodi نے فتح پور میں پیش آئے اس حادثے میں اپنی جان گنوانے والوں میں سے ہر ایک کے لواحقین کو 2 لاکھ روپئے کی مالی امداد فراہم کرانے کا اعلان کیا ہے۔ مجروحین میں سے ہر ایک کو 50000 روپئے دیے جائیں گے۔‘‘
وزارت خزانہ
سی بی ڈی ٹی نے فارم نمبر 10 اے داخل کرنے میں تاخیر کے معاملے میں رعایت دی جس کے لیے توسیع شدہ آخری تاریخ 31.03.2022 تھی
انکم ٹیکس ایکٹ، 1961 کی دفعات کے مطابق، فارم اے10 کو 30.06.2021 تک الیکٹرانک طور پر داخل کرنا ضروری تھا، جسے سرکلر نمبر 16/2021 کے ذریعے پہلے 31.08.2021 تک اور اس کے بعد 31.03.2022 تک بڑھا دیا گیا تھا۔
سنٹرل بورڈ آف ڈائریکٹ ٹیکسز  کی طرف سے موصول ہونے والی نمائندگیوں کے پیش نظر اور ٹیکس دہندگان کو حقیقی مشکلات سے بچنے میں مدد کرنے کے لیے، سی بی ڈی ٹی نے سیکشن 12 اے ۔ / سیکشن 10 / سیکشن جی 80 کی بعض دفعات / انکم ٹیکس ایکٹ، 1961 کا سیکشن 35 کے سلسلے میں 25 نومبر 2022 تک فارم اے 10 کو داخل نہ کرپانے کے سلسلے میں لوگوں کو رعایت دی ہے۔
سی بی ڈی ٹی سرکلر نمبر 22/2022 مورخہ 01.11.2022 جاری ہوا۔ مذکورہ سرکلر www.incometaxindia.gov.in پر دستیاب ہے۔
امور داخلہ کی وزارت
ای-جیل منصوبے کی صورتحال
نئی دہلی:04؍اگست2021:
ای-جیل ، جس کا مقصد ملک میں جیلوں کے کام کاج کو کمپیوٹرائزڈ کرنا ہے، کو تمام ریاستوں اور مرکز کے زیرانتظام ریاستوں میں شروع کردیا گیا ہے۔اِنٹر-آپریبل کریمنل جسٹس سسٹم کے تحت ای-جیل ڈاٹا کو پولس اور کورٹ نظام کے ساتھ جوڑ دیاگیاہے۔وزارت داخلہ نے اس منصوبے کے لئے ریاستوں اور مرکز کے زیرانتظام ریاستوں؍یوٹی کو 99.49کروڑ روپے کی مالی امداد فراہم کی ہے اور انہیں تمام فنڈ جاری کردیا گیا ہے۔ای-جیل، ای -جیل کے لئے نوٹیفائیڈ پروٹوکول کے مطابق قومی جیل اطلاعاتی پورٹل پر ریاستوں اور مرکز کے زیر انتظام ریاستوں کے ذریعے بنائے گئے ڈاٹا کا استعمال کرتا ہے۔سسٹم کو قومی اطلاعاتی سائنسی مرکز نیٹ ورک کے توسط سے خاص طور سے قانون نافذ کرنے والی ایجنسیوں اور جیلوں کے نامزد حکام کے ذریعے اِنٹر ، آپریبل کریمنل جسٹس سسٹم کے توسط سے ایکسس کیا جاسکتاہے۔
یہ اطلاع آج راجیہ سبھا میں وزیر مملکت برائے داخلہ جناب اجے کمار مشرا نے ایک سوال کے تحریری جواب میں دی۔
کیمیکلز اور فرٹیلائزر کی وزارت
کھادسبسڈی میں راست فائدے کی منتقلی کے مرحلے -2 کا آغاز
نئی دہلی10 جولائی ۔ کیمیکلز اور کھادوں کے مرکزی وزیر جناب ڈی وی سدانند گوڑا نے آج یہاں کھاد سبسڈی کی راست فائدے کی منتقلی کے دوسرے مرحلے کا آغاز کیا ۔اس موقع پر جہازرانی کےوزیر مملکت  اور کیمیکلز اور کھادوں کے وزیر جناب منسکھ لال منڈاویہ بھی موجود تھے۔کھادوں کے محکمے نے مارچ 2018 سے کھادوں میں سبسڈی کے لئے راست فائدے کی منتقلی کے نظام کا پہلا مرحلہ شروع کیا ۔
وزیر اعظم جناب نریندر مودی کے کم حکومت زیادہ حکمرانی کے ویژ ن کے بارے میں بات کرتے ہوئے جناب گوڑا نے کہا کہ انتظامیہ میں شفافیت لاکر ہی حکومت عوام کی زندگی میں ایک مثبت تبدیلی لاسکتی ہے اور جدید ٹکنالوجی کےاستعمال کے ذریعہ کسانوں کی زندگی میں آسانی لانے کی سمت میں کھاد سبسڈی میں راست فائدے کی منتقلی اس طرح کا ایک اہم قدم ہے ۔ وزیر موصوف نے مزید کہا کہ بلیک مارکیٹنگ اور چوری روک کر ہی کھاد سبسڈی میں راست فائدے کی منتقلی ایک اہم قدم ہے۔اس موقع پر لوگوں سے خطاب کرتے ہوئے جناب منسکھ لال منڈاویہ نے ملک میں اچھی حکمرانی کے حصول کے لئے ای –گورننس کو ایک پلیٹ فارم کے طور پر استعمال کرنے کی ضرورت پر زور دیا۔ راست فائدے کی منتقلی -2 کے تحت نئی پہل کے بارے میں بات کرتے ہوئے وزیر موصوف نے کہا کہ راست فائد ےکی منتقلی کے دوسرے مرحلے کے نفاذ سے نظام مزید شفاف ہوگا اور ملک میں کھاد سبسڈی کے استعمال میں مزید اضافہ ہوگا۔
وزیر موصوف نے کہا کہ راست فائدے کی منتقلی کا دوسرا مرحلہ کسانوں کے کھاتوں میں براہ راست نقدی کی منتقلی کی راہ ہموار کرے گا۔ نیتی آیوگ کے تحت ایک ماہر کمیٹی ڈی او ایف کی درخواست پر 28 ستمبر 2017 کو تشکیل دی گئی ہے تاکہ مرحلے -2 کے نفاذ کے لئے طریق کار تجویز کرسکے ۔
ایک پروجیکٹ مانیٹرنگ سیل بھی ڈی او ایف میں قائم کیا گیا تھا تاکہ راست فائدے کی منتقلی کے نفاذ کی نگرانی کی جاسکے ۔ 24 ریاستی رابطہ کار سبھی ریاستوں میں مقرر کئے گئے ہیں تاکہ وہ راست فائدے کی منتقلی کی سرگرمیوں کی نگرانی کرسکیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-2993
(Visitor Counter : 82
وزارت اطلاعات ونشریات
52ویں افّی میں برٹرینڈ ٹیورنیئر، کرسٹوفر پلمر، یاں - کلادے کیریئر اور یاں- پول بیلمونڈو کو خراج عقیدت پیش کیا جائے گا
نئی دہلی،17 نومبر، 2021/بھارت کے بین الاقوامی فلمی میلے میں ہر بار ان عظیم ہستیوں کو خراج عقیدت پیش کیا جاتا ہے جو ہم سے جدا ہو گئی ہیں۔ 52 ویں افی کے خراج عقیدت کے سیکشن میں ان عظیم ہستیوں کو سلام پیش کیا جائے گا جنہیں ہم نے حال ہی میں کھو دیا ہے۔ اس فیسٹیول میں برٹرینڈ ٹیورنیئر، کرسٹوفر پلمر، یاں - کلادے کیریئر اور یاں- پول بیلمونڈو کی فلموں کی نمائش کی جائے گی۔
52ویں افی میں خراج عقیدت کے سیکشن میں مندرجہ ذیل فلموں کی نمائش کی جائے گی :
1. برٹرینڈ ٹیورنیئر
اے سنڈے ان دی کنٹری : از طرف برٹرینڈ ٹیورنیئر
فرانس / 1984/ فرانسیسی / 90 منٹ / رنگین
خلاصہ: مانسیئر لیڈمیرل ایک معمر ، بیوہ پینٹر ہیں جو پیرس کے نوا ح میں رہتی ہیں۔ وہ اپنے بیٹے گونزیگ سے ملنے جاتی ہیں، لیڈمیرل اشارہ دیتی ہیں کہ گونزیگ زندگی میں کافی مطمئن ہے اور خواہش کرتی ہیں کہ ان کا بیٹا ان کی بیٹی آئرین کی طرح بن جائے۔ لیڈمیرل بھی اور زیادہ آزاد رہنا چاہتی ہیں۔ جب آئرین بھی ان سے ملتی ہے تو کنبے کے ارکان میں کشیدگی پیدا ہو جاتی ہے۔
2. کرسٹوفر پلمر
آل دی منی ان دا ورلڈ : از طرف رِڈلے اسکاٹ
امریکہ ، برطانیہ / 2017 / انگریزی / 135 منٹ / رنگین
اداکار : کرسٹوفر پلمر ، مشل ویلیمس، مارک والبرگ، رومین ڈیورس، چالری پلمر
خلاصہ : فلم 16 سالہ جان پال گیتی سوئم اور اس کی ماں گیل کے اپنی ارب پتی دادا  کو اس بات کے لیے منانے کے ارد گرد گھومتی ہے کہ وہ تاوان کی رقم ادا کر دے۔ گیتی سینئر اس سے انکار کر دیتا ہے۔ اپنے بیٹے کی زندگی معلق پاکر گیل اور گیتی کے مشیر ، مارک وال برگ مخمصے میں پڑ جاتے ہیں جس سے آخر کار پیسے کے مقابلے محبت کی سچائی اور عقدار کی ہمیشگی ظاہر ہوتی ہے۔
3. یاں – کلوڈ کیریئر
ایٹ ایٹرنٹیز گیٹ : از طرف جولیان شنیبل
اسکرین پلے : یاں – کلوڈ کیریئر، لوئز کوگیل برگ، جولین شنیبل
امریکہ، فرانس / 2018 / انگریزی، فرینچ / 110 منٹ / رنگین
خلاصہ : یہ فلم ونسینٹ وین گوز کی پینٹنگ پر مبنی مناظر پر مشتمل ہے جو اس کی زندگی کے واقعات کے بارے میں ایک عام اتفاق رائے ہے۔ اس پینٹنگ کے بنائے جانے سے ایک چھونے کے قابل جسم کو جینے کا موقع ملنے کا ظہار ہوتا ہے۔ حالانکہ وین گوز کی زندگی میں تشدد اور سانحات بھی ہیں لیکن اس کی زندگی میں جادو ، فطرت کے ساتھ گہری بات چیت اور وجود کے اجوبے بھی ہیں۔ وین گوز کا کام آخر کار ایک مثبت کام ہے ۔
4. یاں – پال بیلمونڈو : از طرف یاں – لیوس گوڈرڈ
بریتھ لیس
ملک : فرانس / سال : 1960/ زبان : فرانسیسی/ مدت : 90 منٹ / رنگین
اداکار : یاں – پال بیلمانڈو، یاں سی برگ، ڈینیئل بولینگر
خلاصہ : مائیکل ایک چھوٹا موٹا چور ہے ، جو ایک کار چراتا ہے اور اچانک ایک پولیس والے کا قتل کر دیتا ہے ۔ لہذا، وہ اٹلی میں خود کو چھپانے کے لیے بچنے کا ایک منصوبہ تیار کرتا ہے اور اپنی محبوبہ پیٹریشیا کو اپنے ساتھ آنے کے لیے تیار کرتا ہے۔
۔۔۔
م ن ۔ اس۔ ت ح ۔
U –12970
(Visitor Counter : 144
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے لئے ایم ایس پی آپریشن پورے زور وشور سے شروع ہوچکا ہے۔ سرکار اپنی موجودہ ایم ایس پی اسکیموں کے مطابق کسانوں سے فصلوں کی خرید پہلے کی طرح کررہی ہے
سرکار نے پنجاب اور ہریانہ سے 3 دنوں میں 84.60 کروڑ روپے کی کم سے کم امدادی قیمت پر 44809 میٹرک ٹن دھان کی خریداری کی
نئی دہلی30،ستمبر2020
خریف مارکیٹنگ سیزن 21-2020 کا سال ابھی شروع ہوا ہے اور حکومت اپنی موجودہ ایم ایس پی اسکیموں کے مطابق پہلے کی طرح ہی کسانوں سے خریف فصلوں کی خرید کم سے کم امدادی قیمت پر کررہی ہے۔
ریاستوں کو ملی تجاویز کی بنیاد پر تمل ناڈو، کرناٹک، مہاراشٹر، تلنگانہ اور ہریانہ ریاستوں کو خریف سیزن 21-2020 کے لئے 14.09 لاکھ میٹرک ٹن دالیں اور تلہن کی خرید کی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی خریف دالیں اور تلہن کے لئے تجویز وصول ہونے پر منظوری فراہم کی جائے گی اور ایف اے کیو گریڈ کی خرید پرائز سپورٹ اسکیم  کے مطابق کی جائے یگ۔ اگر نوٹیفائیڈ فصل مدت کے دوران بازار کی شرح ایم ایس پی سے نیچے جاتی ہے۔
29ستمبر 2020 تک سرکار نے اپنی نوڈل ایجنسی کے ذریعے سے 46.35 میٹرک ٹن مونگ کی خریداری کی، جس کی کم سے کم امدادی قیمت 33 لاکھ روپے ہے اور اس سے تمل ناڈو میں 48 کسانوں کو فائدہ ہوا ہے۔ اس طرح آندھرا پردیش کرناٹک، تمل ناڈو اور کیرالہ کے لئے 1.23 لاکھ میٹرک ٹن کی منظوری کی مقدار کے تحت کرناٹک اور تمل ناڈو میں 52.40 کروڑ روپے کی ایم ایس پی پر 5089 میٹرک ٹن کوپرا  کی خریداری کی گئی۔ اس سے 3961 کسانوں کو فائدہ ملا ہے۔
خریف مارکیٹنگ سیزن 21-2020 کے دوران دھان کی خرید 26 ستمبر 2020 سے ہریانہ اور پنجاب میں شروع ہوچکی ہے۔ 29 ستمبر 2020 تک ہریانہ میں 3506 میٹرک ٹن اور پنجاب میں 41.303 میٹرک ٹن۔ کل ملا کر 44809 میٹرک ٹن دھان کی خریداری کی گئی۔ 1888 روپے فی کوئنٹل کے کم از کم امدادی قیمت پر ہریانہ اور پنجاب کے 2950 کسانوں کو 84.60 کروڑ روپے کی ادائیگی کی گئی ہے۔
21-2020 مارکیٹنگ سیزن کے لئے کپاس کی خرید ایک اکتوبر 2020 سے شروع ہوگی اور کاٹن کارپوریشن آف انڈیا یکم اکتوبر 2020 سے ایف اے کیو گریڈ کاٹن کی خرید شروع کرے گا۔
...............................................................
م ن، ح ا، ع ر
U-5986
(Visitor Counter : 100
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے مطلع کیا کہ حکومت نے سی ایس ای -2012 سے سول سروسز ایگزامینیشن  کے ذریعےآئی ا ے ایس افسران کی سالانہ تعداد کو بڑھا کر 180 کر دیا ہے اور سی ایس ای -2020 سے آئی پی ایس افسران کی تعداد 200 کر دی ہے
یکم جنوری، 2022 تک، مختلف ریاستوں میں آئی اے ایس میں 1472 آسامیاں تھیں اور آئی پی ایس میں 864 آسامیاں
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عملے، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج مطلع کیا کہ حکومت نے سی ایس اے -2012 سے سول سروسز امتحان کے ذریعے آئی اے ایس افسران کی سالانہ تعداد کو بڑھا کر 180 کر دیا ہے۔ اسی طرح سی ایس ای کے ذریعے آئی پی ایس افسران کی تعداد سی ایس اے -2020 سے بڑھا کر 200 کر دی گئی ہے۔
راجیہ سبھا میں ایک سوال کا جواب دیتے ہوئے، ڈاکٹر جتیندر سنگھ نے کہا، بسوان کمیٹی کی سفارشات کی بنیاد پر براہ راست بھرتی آئی ای ایس افسران کی زیادہ سے زیادہ تعداد میں اضافہ کیا گیا ہے۔ کمیٹی نے یہ بھی سفارش کی تھی کہ 180 سے اوپر کوئی بھی تعداد ہونے پر اے) معیار پر سمجھوتہ کرنا پڑے گا۔ ب) ایلبی ایس این ا اے کی صلاحیت سے زیادہ اور؛ ج) آئی اے ایس افسران کے کیریئر کے اہرام میں بگاڑ کا باعث بنتا ہے، خاص طور پر حکومت ہند میں اعلیٰ عہدوں کے لیے۔
ڈاکٹر جتیندر سنگھ نے کہا کہی یکم جنوری 2022 تک مختلف ریاستوں میں آئی اے ایس میں 1472 اور آئی پی ایس میں 864 آسامیاں تین۔ انہوں نے مزید کہا کہ خالی آسامیوں کی موجودگی اور فائلنگ ایک مسلسل عمل ہے۔ مرکزی حکومت کی یہ کوشش ہے کہ کیڈر میں خالی آسامیوں کو پر کیا جائے۔ یونین پبلک سروس کمیشن ہر سال آئی اے ایس اور آئی یپ ایس کے زمرے میں براہ راست بھرتی کی بنیاد پر خالی آسامیوں کو بھرنے کے لیے سول سروسز امتحان  کا انعقاد کرتا ہے۔
وزیر موصوف نے یہ بھی بتایا کہ پروموشن کوٹہ میں خالی آسامیوں کو پُر کرنے کے لیے یونین پبلک سروس کمیشن ریاستی حکومتوں کے ساتھ سلیکشن کمیٹی کی میٹنگیں کرتی ہے۔
محنت اور روزگار کی وزارت
ای ایس آئی سی نے تعاون کی رقم جمع کرانے کی مدت میں مزید توسیع کی
3.49 کروڑ آئی پیز اور 1211174 آجروں کو فائدہ پہنچے گا
لاک ڈاؤن کے دوران پرائیویٹ کیمسٹوں سے دوائیں خریدنے کی اجازت دی گئی
نئی دلّی ، 14 اپریل / کووڈ – 19 کی وجہ سے ملک چیلنج بھرے دور سے گذر رہا ہے ۔ بہت سے ادارے عارضی طور پر بندہیں اور ورکر کام نہیں کر پا رہے ہیں ۔ تجارتی اکائیوں اور ورکروں کو راحت دینےکے حکومت کے اقدامات کے خطوط پر ملازمین کی اسٹیٹ انشورنس کارپوریشن  نے اپنے فریقین ، خاص طور پر ملازمین اور انشورنس رکھنے والے افراد کے لئے راحت کے مندرجہ ذیل اقدامات کئے ہیں ، جو کووڈ – 19 سے لڑائی کے لئے اس کے طبی وسائل کو مستحکم کئے جانے کے علاوہ ہیں ۔
راحت کے اقدام کے طور پر ای ایس آئی سی نے فروری اور مارچ کے مہینے کے لئے تعاون کی رقم جمع کرنے کی مدت میں پہلے توسیع کرتے ہوئے بالترتیب 15 اپریل اور 15 مئی کر دیا تھا ۔ اب آجروں کو در پیش پریشانیوں کو دیکھتے ہوئے فروری کے لئے ای ایس آئی کے تعاون کی رقم جمع کرانے کی آخری تاریخ 15 مارچ سے بڑھا کر 15 مئی کر دی گئی ہے ۔ البتہ مارچ ، 2020 ء کے لئے تعاون کی رقم جمع کرانے کی آخری تاریخ بھی 15 مئی ، 2020 ء ہو گی ۔ بڑھائی گئی مدت میں تعاون کرنے والے آجروں پر کوئی جرمانہ عائد نہیں کیا جائے گا ۔ ریٹرن داخل کرنے کی مدت میں توسیع کئے جانے سے 3.49 کروڑ بیمہ شدہ افراد کو اور 1211174 آجروں کو فائدہ پہنچے گا ۔
اس کے علاوہ ، بیمہ شدہ افراد  اور فیض پانے والوں کے لئے مندرجہ ذیل راحتی اقدامات کئے گئے ہیں ۔
ای ایس آئی کے فیض کنندگان کی پریشانیوں کو دور کرنے کی خاطر لاک ڈاؤن کے دوران ای ایس آئی کے فیض کنندگان کو پرائیویٹ کیمسٹوں سے دوائیں خریدنے اور بعد میں ان ادویات کی رقم حاصل کرنے کی اجازت دی گئی ہے ۔
اس کے علاوہ ، اگر کسی ای ایس آئی کے اسپتال کو کووڈ – 19 کے لئے مخصوص کیا گیا ہے تو اس صورت میں بیمہ شدہ افراد اور فیض پانے والوں کو الحاق شدہ اسپتالوں سے طبی خدمات کی فراہمی کی اجازت دی گئی ہے ۔ اتنے عرصے کے دوران ، جب تک کہ ای ایس آئی کے اسپتال کو کووڈ – 19 کے لئے مخصوص کیا گیا ہے ، ای ایس آئی کے فیض کنندگان کو سیکنڈری / ایس ایس ٹی ، کنسلٹیشن / ایڈمیشن / ٹیسٹ وغیرہ کے لئے الحاق شدہ اسپتالوں میں ریفر کیا جا سکتا ہے ۔ ای ایس آئی کے فیض کنندگان کسی ایمرجنسی کا غیر ایمرجنسی کی صورت میں ، کسی ریفرل لیٹر کے بغیر بھی براہ راست علاج کے لئے الحاق شدہ اسپتالوں سے رجوع کر سکتے ہیں ۔
بیمہ شدہ افراد کو مستقل معذوری کی وجہ سے روز گار سے محروم ہونے کی صورت میں اور ریٹائرڈ بیمہ شدہ افراد کو 10 روپئے ماہانہ کی فیس کے ساتھ ضابطہ 60-61 کے تحت طبی فوائد فراہم کئے جاتے ہیں ۔ لاک ڈاؤن کی موجودہ صورت میں ، ہو سکتا ہے کہ ان لوگوں کے پاس موجود کارڈ کی مدت گذر چکی ہو اور بیمہ شدہ افراد اس کارڈ کی تجدید نہ کرا سکے ہوں ۔ ایسے فیض کنندگان کو اجازت دی جاتی ہے کہ وہ 30 جون ، 2020 ء تک ای ایس آئی  کے ضابطے 60-61 کے تحت طبی فائدے حاصل کر سکتے ہیں ۔
مستقل معذوری سے متعلق فوائد اور انحصار کرنے والے افراد کے لئے تقریباً 41.00 کروڑ روپئے کی ادائیگی مارچ ، 2020 ء میں فیض کنندگان کے کھاتوں میں بھیج دی گئی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1718
(Visitor Counter : 183
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے بیرون ملک کے بھارتی طلبا سے رابطہ قائم کر کے کووڈ-19 کے وبائی مرض کو ایک موقع میں بدلنے کے لئے ایک بڑا کردار ادا کرنے کی تلقین کی
وزیرموصوف کا کہنا ہے کہ نئی شاہراہیں سرمایہ کاری کےعمدہ مواقع فراہم کرتی ہیں۔ ملک بھر میں سڑک کے کنارے بڑی تعداد میں سہولتیں اور بس پورٹس فراہم کرائے جانے کا منصوبہ ہے۔
جناب گڈکری نے اب تک ویبیناروں، ویڈیوکانفرنسنگ اور سوشل میڈیا کے توسط سے صنعت کاروں سمیت 1.3کروڑافراد سے رابطہ قائم کیا ہے۔ حوصلے بلند کرنے کی بات کہی ہے اور کووڈ-19 کی روک تھام کے لئے حکومت کی جانب سے کی جانے والی کوششوں کی ترسیل کی ہے
نئی دہلی، 26اپریل2020،سڑک نقل و حمل، شاہراہوں اور ایم ایس ایم ای کے وزیر جناب نتن گڈکری نے گزشتہ چند روز کے دوران سماج کے مختلف النوع شعبوں اور طبقات کے ساتھ رابطہ قائم کرنے کے عمل کے تحت بڑی تعداد میں ویبیناروں، ویڈیو کانفرنس اور دیگر سوشل میڈیا پلیٹ فارموں کے استعمال کا اہتمام کیا ہے۔ اس کے نتیجے میں تقریبا 1.3کروڑ افراد سے رابطہ قائم کیا جا چکا ہے۔
اسی سلسلے کے تحت موصوف نے مختلف ممالک، مثلاً برطانیہ، کنیڈا، سنگاپور، دیگر یوروپی ممالک اور آسٹریلیا جیسے ممالک میں موجود سمندر پار کے طلبا سے عالمی وبائی مرض کے تئیں بھارتی رد عمل : بھارت کے لئے لائحہ عمل کے عنوان کے تحت گفت وشنید کی ہے۔ طلبا سے گفتگو کرتے ہوئے انہوں نے کہا ہے کہ بھارت کے لئے آگے کا راستہ ہر حال میں مثبت راستہ ہے اور اس برعکس صورتحال کو موقع میں بدلنے کے لئے بھارت جامع کوشش کر رہا ہے۔ ساتھ ہی ساتھ ہم مختلف النوع سرگرمیوں کو ازسرنو شروع کرنے کے لئے بھی آگے بڑھ رہے ہیں۔ ہم سب کو کووڈ-19وائرس کی روک تھام اور اس کی ترسیل کےسلسلے کو توڑنے کے لئے صحتی پروٹوکول یا قواعد وضوابط اور حفظ ما تقدم کے تمام تر اقدامات پر عمل کرنا ہے۔ ہماری صنعتیں خواہ بڑی ہوں یا اوسط، چھوٹی یا بہت چھوٹی، انہیں بھی اپنے کاروباری عمل کے معاملے میں ایک مثالی تبدیلی لانی ہوگی اور ایک طرف انہیں ماسک، سینیٹائزروں اور سماجی فاصلہ برقرار رکھنے کے اصولوں پر عمل کرنا ہوگا، تو دوسری جانب سماجی فاصلہ برقرار رکھنے کے اصولوں پر عمل کرتے ہوئے مزدوروں کےلئے کھانے اور رہائش گاہیں فراہم کرنے کے لئے بھی انتظام کرنا پڑےگا۔ انہیں درآمدات کا متبادل تلاش کرنا ہوگا، بڑے شہروں سے نئے شعبوں میں کاروبار اور صنعتیں شروع کرنی ہوگی اور میٹرو شہروں کی بھیڑ بھاڑکم کرنی ہوگی۔ کمپنیوں کو عالمی فرموں کے ساتھ شراکت داری کے امکانات تلاش کرنے ہوں گے تاکہ وہ بھارت آ کر یہاں مشترکہ صنعتیں قائم کر سکیں۔ جناب گڈکری نے کہا ہے کہ ہماری کوششیں اس نوعیت کی ہونی چاہئے کہ نہ صرف بھارتی ضروریات کی تکمیل ہو، بلکہ عالمی منڈیوں کی ضروریات کی بھی تکمیل ہو سکے۔ کیونکہ متعدد کمپنیاں اور ممالک چین سے ہٹنا چاہ رہے ہیں۔ انہوں نے بیرون ملک مصروف تعلیم نوجوان طلبہ سے کہا ہے کہ وہ بڑے پیمانے پر اس مقصد کے حصول کے لئے اپنا تعاون دیں، کیونکہ بھارت کے نوجوان پوری دنیا میں عمل پیرا ہیں اور قائدانہ کردار ادا کر رہے ہیں۔ جناب گڈکری نے کہا کہ 22گرین ایکسپریس شاہراہیں وضع کی جا رہی ہیں اور دلی -ممبئی ایکسپریس وے کے ایک نئے راستے پر بھی کام جاری ہے۔ اس کے نتیجے میں صنعت کے لئے مواقع فراہم ہوں گے کہ وہ صنعتی کلسٹروں، صنعتی پارکوں، لاجسٹکس پارکوں وغیرہ میں سرمایہ کاری کر سکتی ہیں۔ انہوں نے کہا کہ تقریبا 2ہزار روڈ سائڈ سہولتیں ان شاہراہوں کے کنارے کنارے فراہم کی جائیں گی اور ملک بھر میں 2000بس اڈے بھی قائم کئے جائیں گے۔
۔۔۔۔۔۔۔۔۔۔
م ن۔ک ا۔
U- 2072
(Visitor Counter : 129